Motivácia k bakalárskej práci

Predikcia časových radov pomocou metód strojového učenia v oblasti počítačovej bezpečnosti

**Vedúci práce:** Mgr. Richard Staňa

**Konzultant práce:** RNDr. JUDr. Pavol Sokol, PhD.

**Študent:** Alex Gajdoš

Témou mojej bakalárskej práce je “Predikcia časových radov pomocou metód strojového učenia v oblasti počítačovej bezpečnosti.” Najťažšou úlohou bolo nájsť vhodnú tému, ktorá by ma bavila, a ktorú by som chcel napísať naozaj kvalitne. Taká téma bola predstavená na burze záverečných prác a hneď ma zaujala.

Sme generácia, ktorá už od detstva ide ruka v ruke s vývojom a posunom smart zariadení a slovo počítač je nám každému známe, tak aj ja som už od detstva inklinoval k počítačom a celkovo k elektronike. Spočiatku to boli len hry, ktoré vypĺňali nudne chvíle no časom prišla škola, ktorá mi ukázala iné možnosti využitia technológií a naučila ma základné veci na počítači. Počas vzdelávania som si osvojil aj základy kyberbezpečnosti, ktoré ma zaujali. To je hlavným dôvodom prečo som si vybral prácu u Riša.

Hlavnou motiváciou na výber tejto konkrétnej témy je to, že som v tomto roku absolvoval predmet “Úvod do neurónových sietí” ktorý vyučoval RNDr. Ľubomír Antoni, PhD., kde som získal základné informácie o neurónových sieťach a tieto informácie by som si chcel rozšíriť aj pomocou tejto bakalárskej prace.

Ďalším dôvodom bol priateľsky prístup vedúceho tejto bakalárskej práce, s ktorým som už mal tú česť a možnosť spolupracovať na viacerých projektoch v rámci Univerzity. Práca s Rišom bola vždy veľkým prínosom pre môj odborný rast a verím, že aj vďaka nemu sa mi podarí napísať a obhájiť najlepšiu bakalársku prácu.